# Autoevalvačná správa Základnej školy v Koprivnici za školský rok 2012/2013

.

## Základné identifikačné údaje o škole.

* 1. *Názov školy :* Základná škola v Korpivnici
  2. *Adresa školy :* Koprivnica 83, 086 43, Koprivnica, okr. Bardejov
  3. *Telefónne číslo školy :* 054/7393117
  4. *Internetová a elektronická adresa školy* : [zskoprivnica@szm.sk](mailto:zskoprivnica@szm.sk)
  5. *Údaje o zriaďovateľovi školy :* Obec Koprivnica , Ing. Krupa Peter – starosta obce, 086 43, Koprivnica
  6. *Mená vedúcich zamestnancov školy s určením ich funkcie :* PaedDr. Krupová Marketa – riaditeľka školy
  7. *Údaje o rade školy a iných poradných orgánoch školy :*

Rada školy : členovia : Kočišová Iveta – členka

Bc. Holovová Jana– predsedníčka rady školy

Harhovská Helena – členka

Mgr. Salokyová Jana – členka

Kovaľ Vincent – člen

Rodičovská rada : členovia : Kačmárová Erika

Krupová Marcela

Molková Katarína

Vajdová Stanislava

Semanová Bibiána

**Súčasný stav a opis školy**

Základná škola v Koprivnici je málotriedna škola, situovaná na kraji dediny v krásnom prírodnom prostredí**.** Budova bola postavená v sedemdesiatych rokoch. Je v dobrom technickom stave. Okolo školy j areál, ktorý slúži na oddych ale i športovú činnosť detí v ich voľnom čase i počas prestávok. Samotná budova je jednoposchodová. Na prízemí sú dve triedy, v ktorých sa vyučuje, školský klub, sociálne zariadenie, riaditeľňa a počítačová učebňa. Na poschodí je telocvičňa, sociálne zariadenie, sklad a kabinet. Ku škole patrí aj plynová kotolňa, školské byty a nadstavbové priestory.

**Materiálno - technické zabezpečenie**

Základná škola v Koprivnici je po materiálno- technickej stránke veľmi dobre vybavená .

Vo výchovno - vzdelávacom procese sa využíva hlavne didaktická technika. Z audiovizuálnej techniky sú to televízory, DVD prehrávač, DATA projektory, notebooky, videorekordér a interaktívnu tabuľu. Z audiotechniky využívame hlavne magnetofón s CD, MP3 a z vizuálnej techniky máme možnosť využívať spomínaný DATA projektor. Okrem tejto skupiny didaktickej techniky v škole je počítačová miestnosť, v ktorej je 10 počítačov a žiaci majú možnosť rozširovať svoje vedomosti a zručnosti aj v tejto oblasti. Ďalšie počítače v počte 5, ktoré žiaci využívajú sú v ŠKD. Škola je pripojená aj na internet a má vlastnú wifi sieť. Učiteľia ďalej môžu využívať vo výchovno - vzdelávacom procese aj demonštračné pomôcky, mapy, súbory, zbierky prírodnín, hry na Slovenský jazyk, CD-Romy na Matematiku SJL, ANJ, PDA. Ani výchovný predmet, ako je Tv, nezaostáva. Telocvičňa je vybavená športovým náradím a pomôckami potrebnými na rozvoj obratnosti, šikovnosti, zručnosti a záujmu o šport. V školskom klube majú deti možnosť využívať rôzne zábavné hry.

**Personálny stav**

V základnej škole pracovalo celkom 5 zamestnancov. Z nich boli štyria pedagogickí a jeden nepedagogický . Ku pedagogickým pracovníkom patrili dve učiteľky, ktoré vyučovali v dvoch triedach a v nich boli po dva spojené ročníky a  katechétka, ktorá vyučovala naboženskú výchovu.. V čase mimo vyučovania žiaci mali možnosť navštevovať školský klub detí, v ktorom sa výchovno - vzdelávacej a výchovnej činnosti venovala jedna vychovávateľka. O čistotu a poriadok v škole sa starala upratovačka.

**Situácia v obci**

Základná škola v Koprivnici prešla 1.7.2003 pod nového zamestnávateľa a to Obecný úrad v Koprivnici. Školu navštevovalo 21 detí, ktoré sú z rôznych rodinnývh pomerov a podmienok. Počet žiakov v škole sa výrazne neznížil. Pracovníci školy spolu s deťmi spolupracujú so svojim zriaďovateľom hlavne v kultúrno- spoločenskej oblasti. Pripravujú kultúrne programy na slávnosti, ktoré sa konajú v sále kultúrneho domu

## Údaje o počte žiakov školy vrátane žiakov so špeciálnymi výchovno – vzdelávacími potrebami alebo údaje o počte detí v školskom zariadení.

V školskom roku 2012/2013 bolo v našej škole 21 žiakov.

Títo žiaci boli zadelení do dvoch tried následovne :

1. **trieda** / 1. a 3. ročník / - 1. ročník 6 žiakov / z toho 2 dievčatá /

3.ročník 5 žiakov / z toho 3 dievčatá /

Počet žiakov spolu : 11

Vyučujúca : PaedDr. Marketa Krupová

1. **trieda** / 2. a 3. ročník / - 2. ročník 6 žiakov / z toho 3 dievčatá/

4. ročník 4 žiaci / z toho 2 dievčatá /

Počet žiakov spolu : 10

Vyučujúci : Mgr. Salokyová Jana

V školskom roku 2012/2013 do školského klubu detí bolo zapísaných 24 žiakov. V ŠKD vyučovala Bc. Holovová Janka.

V škole sa v tomto roku vyučoval povinne voliteľný predmet Náboženská výchova v dvoch oddeleniach v stredu a to rímskokatolícke. Rímskokatolíckych žiakov 1. až 4. ročníka v počte 21 žiakov vyučovala Mgr. Martina Iľková.

Na škole fungovali dva krúžky :

1. Počítačový krúžok a AJ – Mgr. Salokyová Jana

Počet žiakov – 9

1. Krúžok šikovných detí – Špirková Mária

Počet žiakov - 12

## Údaje o počte zapísaných žiakov do 1. ročníka základnej školy, údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy.

Zápis žiakov do prvého ročníka ZŠ v Koprivnici sa konal 6.2.2013. Na zápise sa zúčastnili učitelia zo ZŠ, riaditeľka z MŠ, rodičia a deti. Počet detí na zápise bol 2. Deti mali možnosť hravou formou na základe krátkych úloh ukázať svoje vedomosti, schopnosti a skutočné vnímanie reality. Do prvého ročníka boli prijatí 2 žiaci na základe rozhodnutí, ktoré boli vydané a ktoré obdržali zriaďovateľ aj rodičia žiakov.

## Údaje o výsledkoch hodnotenia a klasifikácie žiakov podľa poskytovaného stupňa vzdelania.

Základná škola v Koprivnici v tomto školskom roku pracovala podľa plánu práce školy, ktorý bol vypracovaný na základe pedagogicko – organizačných pokynov v spolupráci s pedagogickou radou a schválený rodičmi školy na rodičovskom združení.

V tomto školskom roku sa žiaci prvého ročníka vyučovali podľa nového ŠVP a ŠkVP, ktorý je vypracovaný v škole a zameriava sa okrem odovzdávania primárnych vedomostí žiakom primárneho vzdelávania aj na informatickú výchovu. Žiakov sme viedli k láske a ochrane prírody, človeka ako súčasti prírody, rozvíjali sme i nich aj pracovné schopnosti.

V tomto školskom roku sme sa snažili individuálne rozvíjať osobnosti žiakov, odovzdávať im nové vedomosti, upevňovať a získavať nové zručnosti a schopnosti, ktoré by vedeli tvorivo uplatniť v praxi a v bežnom živote, ale aj demokraticky sa správať, správne konať a rozhodovať.

Vo výchovno – vzdelávacom procese sme viedli žiakov k získavaniu národného povedomia a hrdosti na vlastný národ. Vo vyučovaní všetkých predmetov sme dôkladne realizovali environmentálnu výchovu, výchovu k manželstvu a rodičovstvu v súlade s koncepciou výchovy k manželstvu a rodičovstvu v základných školách. Pozornosť sme venovali aj prevencii drogových závislosti a problematike predchádzania všetkým druhom diskriminácie, rasizmu, antiseminizmu a ostatným prejavom intolerancie. Do výchovno- vzdelávacieho procesu boli zahrnuté všetky prierezové témy.

Snažili sme sa tvorivo – humánnu koncepciu výučby realizovať postupným rozvíjaním kreativity a samostatnosti žiakov. Vo výchovno vzdelávacom procese sme sa snažili rozvíjať u žiakov kognitívne a nonkognitívne poznávacie funkcie, odstrániť encyklopedicko – memorovaciu výchovu a vzdelávanie. V procese výchovy a vzdelávania sme zohľadňovali individuálne schopnosti žiakov, využívali sme možnosti samostatnej práce, vhodné motivovanie, spontánnosť a aktivitu žiakov. Snažili sme sa skvalitniť komunikáciu medzi učiteľom a žiakom, žiakom a žiakom , vytvárať pozitívnu emocionálnu a pracovnú atmosféru plnú porozumenia a pohody. Osobitnú pozornosť sme venovali tvorivým, výborným ale aj slabším žiakom.

**Hlavnou prioritou aj v tomto školskom roku bolo aj upevňovanie fyzického a duševného zdravia žiakov, ich telesného a pohybového rozvoja. Zvýšenú pozornosť sme venovali aj ochrane detských práv a dopravnej výchove.**

Žiaci boli hodnotení podľa Metodického pokynu č.7/2009-R z  28. apríla 2009 na hodnotenie a klasifikáciu žiakov základných škôl s platnosťou od 1.5.2009. Žiaci prvého ročníka boli hodnotení slovne na polroka aj na konci roka.

V 2. – 4. ročníku sa žiaci neklasifikovali známkou ale slovne vo výchovných predmetoch HUV,TEV,VYV,PCV a VLA v 2. roč. v 1. polroku. NBV sa hodnotili slovom absolvoval/la. V prvom polroku žiaci dostali výpis hodnotenia, na konci školského roka dostali vysvedčenie s hodnotením za obidva polroky.

Učivo pre všetky ročníky bolo preberané podľa plánu a zopakované.

**Prehľad prospechu, dochádzky a správania :**

1. **ročník** – 6 žiaci / z toho 2 dievčatá/
   * všetci žiaci prospeli
   * znížená známka zo správania nebola
   * počet vymeškaných hodín je 241
   * priemer na jedného žiaka 40,1 hodín

**2.ročník** - 6 žiakov / z toho 4 dievčatá /

* + 5 žiaci prospeli s vyznamenaním, 1 žiak prospel veľmi dobre
  + znížená známka zo správania nebola
  + počet vymeškaných hodín je 212 ospravedlnených , 4 hodiny sú neospravedlnené
  + priemer na jedného žiaka je 35,3 ospravedlnených hodín, 0,6 neospravedlnených hodín

**3.ročník** - 5 žiakov / z toho 3 dievčatá /

* + 4 žiaci prospeli s vyznamenaním, 1 žiak prospel veľmi dobre
  + znížená známka zo správania nebola
  + počet vymeškaných hodín je 157 , všetky sú ospravedlnené
  + priemer na jedného žiaka je 31,4 hodiny

**4.ročník** – 4 žiaci / z toho 2 dievčatá/

* + 3 žiaci prospeli s vyznamenaním , 1 žiak prospel
  + znížená známka zo správania nebola
  + počet vymeškaných hodín je 317 a 5 neospravedlnených
  + priemer na jedného žiaka je 79.25 ospravedlnených hodín a 1,25 neospravedlnených

Celkovo za celý školský rok bolo vymeškaných 927 hodín. Priemer na jedného žiaka je 44,1 hodiny.

Vyhodnotenie výstupných previerok z Matematiky a Slovenského jazyka v školskom roku 2012/2013.

# Výstupná previerka z Matematiky

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| uloha | 1.úl. | 2.úl. | 3.úl. | 4.úl. | 5.úl. | 6.úl. | 7.úl. | 8. úl. | 9.úl. | 10.úl. | **Úsp. celkom** |
| Roč. |
| 1.roč. | 100 | 100 | 97,3 | 100 | 100 | 80 | - | - | - | - | **96,2** |
| 2.roč. | 88,9 | 94 | 83,3 | 76 | 61,1 | 72,2 | 83,3 | 54,1 | **-** | **-** | **76,6** |
| 3.roč. | 76 | 92,5 | 96 | 100 | 90 | 83,3 | 60 | 90 | 68 | - | **83,9** |
| 4.roč. | 87,5 | 56,3 | 58,3 | 25 | 70 | 81,3 | 75 | 50 | 75 | - | **64,3** |

# Výstupná previerka zo Slovenského jazyka

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Úloha | 1.úl. | 2.úl. | 3.úl. | 4.úl. | 5.úl. | 6.úl. | 7.úl. | 8.úl. | 9.úl. | 10.úl. | 11.úl. | 12 úl. | 13.úl | **Úsp. Celkom** |
| Ročník |
| 1.roč. | 93,3 | 100 | 92,5 | 92 | 100 | - | - | - | - | - | - | - | - | **95,5** |
| 2.roč. | 87,5 | 83,3 | 99 | 63,3 | 70,8 | 82,5 | 83,3 | 83,3 | 100 | - | - | - | - | **83,7** |
| 3.roč. | 78,5 | 90 | 96 | 80 | 76,1 | 97,1 | 86,3 | 86,6 | 96,6 | 100 | 100 | - | - | **89,7** |
| 4.roč. | 75 | 93 | 72,2 | 68,3 | 0 | 64,8 | 66,7 | 51,1 | 82 | 62,5 | 75 | 75 | 75 | **66,3** |

# Diktáty

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Diktát | č.1 | č.2 | č.3 | č.4 | č.5 | č.6 | č.7 | č.8 | **Úsp. celkom** |
| Ročník |
| 1.ročník | - | - | - | - | - | - | - | - | - |
| 2.ročník | 1,0 | 2,83 | 1,16 | 1,8 | 2,0 | 1,83 | - | - | **1,8** |
| 3.ročník | 1,8 | 1,8 | 1,4 | 1,6 | 1,8 | 2,5 | 1,8 | 1,8 | **1,8** |
| 4.ročník | 3,6 | 4,6 | 2,25 | 3,0 | 3,25 | - | - | - | **3,4** |

## Údaje o počte zamestnancov a ďalšom vzdelávaní pedagogických zamestnancov školy.

V základnej škole v Koprivnici pracujú dvaja kvalifikovaní pedagogickí zamestnanci. Všetci sa v tomto školskom roku aktívne podieľali na svojom osobnostnom raste a rozvoji svojich vedomosti.

Osobnostný rast pedagogických pracovníkov v ZŠ Koprivnica v šk. roku 2012/2013 pozostával :

* 1. PaedDr. Krupová Marketa -8 semestrálne štúdium anglického jazyka – Giraltovce – ukončené 25.5.2013
  2. Pedagogickí zamestnanci sa podieľali na organizovaní kultúrno - spoločenských akcií organizovaných obecným úradom aj základnou školou.
  3. Pravidelne podľa plánu sa zúčastňovali pedagogických rád a porád, ochotne spolupracovali a pripravovali sa na tieto rady.

## Údaje o aktivitách a prezentácii školy na verejnosti

**SEPTEMBER**  – 3.9.Slávnostné otvorenie začiatku školského roka

- Pokračovanie v Mliečnej lige DANONE

- 21.9. Kino Bardejovské kúpele Doba ľadová 4

- 27.9. Športový deň

**OKTÓBER**  -- 3.10. Výchovný koncert

- 5.10. výstava drobnochovateľov v Stuľanoch

- 11.10. Cirkus v ZŠ

- 18.10. deň s jeseňou -tekvice a šarkany

**NOVEMBER** - 7.11. RÚVZ Bardejov prednáška – chrbtica

22.11. DAD Prešov – Polepetko

Karneval svätých

**DECEMBER** - 16.12. Posedenie s Mikulášom v škole

20.12. Pečenie vianočného pečiva – medovníky a vanilkové rožky

21.12. Posedenie s rodičmi pri jedličke

**FEBRUÁR** - 6.2. Zápis do 1. ročníka

- Karneval v sále KD a ŠKD

**APRÍL**  – 17.4. DJZ Prešov Popoluška

- 18.4. - 2.5. Plavecký výcvik v ZŠ Raslavice

**MÁJ** –23.5. Dopravné ihrisko v Bardejove

28.5. Deň s lastovičkou

31.5. Prvá školská olympiáda Deň detí

**JÚN** - 5.6. Beseda s hasičmi

-20.6. Noc v škole spojená s opekačkou s rodičmi

- 21.6. Športový deň

- 24.6. Vychádzka na letné kvety a jahody

- 27.6. Rozlúčka so štvrtákmi

- 28.6. Slávnostné ukončenie školského roka a ďakovná svätá omša

## Ciele v koncepčnom zámere rozvoja školy a jeho vyhodnotenie

Škola je druhým domovom dieťaťa. Väčšina z nás si praje, aby deti na prahu tretieho tisícročia chodili do školy rady. Trávia v nej dlhé chvíle zo svojho voľného času a mali by v nej preto nachádzať nielen nové vedomosti a podnety pre svoj ďalší rozvoj, ale hlavne pochopenie, porozumenie, duševné istoty a presvedčenie o potrebe kvalitných medziľudských vzťahov.

Žiaci by mali byť asertívni a zodpovední, vedieť riešiť problémy, byť praktickí a používať zdravý rozum, rozvíjať sa emocionálne, učiť sa ako byť ľudský, učiť sa od druhých, počúvať druhých a byť tolerantní. Mali by vedieť prekonávať vlastnú plachosť a vyjadrovať svoje názory, učiť sa byť sebou samým, rozvíjať vlastnú osobnosť. Veľmi dôležité je aj vedieť spolupracovať s inými, tlmočiť svoje myšlienky na verejnosti, vážiť si seba aj druhých, poznávať seba, byť sebakritický. Žiaci by mali byť kreativni, otvorení voči novému.Každý z nich by mal vedieť a chcieť rozvíjať interpersonálne vzťahy, mať svoje hodnoty, byť dôkladny a nezávislý, vedieť vybrať to najdôležitejšie z mnohých myšlienok a informácií a stať sa učiacim po celý život.

Všetky tieto hodnoty žiaci dosiahnu v škole, ktorá je **"otvorenou"** to znamená, že škola aj rodičia budú tvoriť komunitu, ktorá sa bude častejšie stretávať a spolu riešiť vzniknuté problémy. Neustále by sa mala zvyšovať kvalita výchovy a vzdelávania a tradičná encyklopedická výchova by sa mala premeniť na tvorivo- humánnu a poznatkovo - hodnotnú. Hlavný dôraz by sa mal klásť na aktivitu žiaka a jeho individualitu a slobodu. Výchovno - vzdelávací proces by mal prejsť od direktívneho k nedirektívnemu, mali by sa v ňom používať nové heuristické a alternatívne metódy.

Deti sú od prírody hravé a táto ich vlastnosť by nemala byť chápaná ako prekážka, ale naopak ako ich hodnota, ktorá nám dospelým často chýba. Aj v treťom tisícročí budú deti potrebovať detstvo a škola by im ho v žiadnom prípade nemala odoprieť. **Osobný život nemožno oddeľovať od profesionálneho a žiaci by sa mali od detstva učiť , ako žiť produktívny a šťastný život.**

**Ciele vo výchove a vzdelávaní**

Škola je miesto, ktoré umožňuje získavať vedomosti a rozvíjať tvorivé schopnosti žiakov. Toto všetko sa odohráva v najdôležitejšom procese a to vo výchovno- vzdelávacom procese.

Celý tento proces sa riadil určitými pravidlami a zásadami, normami a mal by byť organizovaný. V prvom rade celý školský rok podliehal a riadil sa pedagogicko - organizačnými pokynmi, v ktorých je presne určený a vymedzený priebeh celého školského roka. Každý učiteľ sa mal riadiť a poznať vzdelávacie štandardy a učebné osnovy ,a zabudal ani na tématické výchovno-vzdelávacie plány.

Aj napriek všetkým týmto povinným dokumentom a normám či zákonom výchovno- vzdelávací proces bol príťažlivým, aby sa žiaci naň tešili a sami sa ho chceli zúčastňovať. K tomu napomáhali učiteľom rôzne metódy a formy práce.

1. Našim cieľom bolo **vniesť do vyučovacieho procesu nové, moderné, kreatívne a inovačné metódy a formy práce**, ktoré žiakom umožnia jednoduchšie získať, osvojiť si a zvládnuť nové učivo. Medzi najdôležitejšie metódy a formy pokladám: metódy KEMSAK- u, Braimstorming, metódu " Žalujem, súdim a obhajujem". Okrem klasickej spoločnej formy práce so žiakmi chcem uprednostniť skupinovú, individúálnu prácu a prácu vo dvojiciach. Samozrejme je veľmi dôležité i prostredie, v ktorom žiaci nabodúdajú vedomosti a preto mojim cieľom je spríjemniť i samotnú školskú mikroklímu, a to triedu, jej vzhľad a usporiadanie.

2. Boli sme príkladom a viedli sme i ostatných pedagogických pracovníkov k tomu, aby si uvedomili, že práve oni sa stávajú žiakom druhým "rodičom" a mali by sa im stať dôverníkom, spravodlivým rozhodcom ale i dobrým priateľom, za ktorým žiak príde ak potrebuje pomoc.

3. **Do popredia sme sa snažili dať tvorivo- humánnu koncepciu výučby** a to postupným rozvíjaním tvorivosti žiakov, rozvíjaním ich kognitívných a nonkognitívnych funkcií a odstránením memorovania.

4. Pri výchove a vzdelávaní v jednotlivých predmetoch sme dbali na využívanie metód **podporujúcich kreativitu a samostatnosť žiakov**, a zamerať sa na riešenie problémov ako sú vojna a mier, ekologické problémy, porušovanie základných ľudských práv, rasová a spoločenská neznášanlivosť.

5. V škole je potrebné rozvíjať u detí **emocionalitu, inteligenciu, prosociálne** **správanie a formovať ušľachtilé hodnoty** : lásku, úctu, rešpekt, rovnosť, dobrú vôľu, toleranciu, čestnosť, vzájomnú pomoc a spoluprácu.

6. Integrovali sme citovú a rozumovú výchovu, zamerali sme sa na dôležitosť enviromentálnej, zdravotnej, sexuálnej, požiarnej a ekologickej výchovy vo všetkých predmetoch.

7. V procese výchovy a vzdelávania **sme zohľadňovali individuálne dannosti žiakov**, podporovali u nich spontánnosť, samostatnosť, pozorovacie schopnosti a vedieť učiť sa.

8. **Osobitnú pozornosť sme venovali žiakom nadaným, talentovaným a tvorivým.**

9. Pri hodnotení žiakov sme chceli uplatniť individuálnu formu a prístup, t.j. porovnávať aktuálny výkon žiaka vo vzťahu k jeho predchádzajúcim výkonom.

10. Na škole nechýbali ani záujmové krúžky, umožňujúce žiakom vzdelávať sa v jazykoch , alebo pracovať s počítačmi.

**Medzipersonálne vzťahy.**

Ak sa má v škole realizovať efektívný a kvalitný vyučovací proces aj samotní pedagogickí a ostatní zamestnanci by mali tvoriť jeden veľký celok.

Učitelia medzi sebou konfrontovali svoju prácu, vedeli sa poradiť, navzájom si pomáhali.

Veľmi potrebná je aj komunikácia vychovávateľky s učiteľom. Vychovávateľka bola v priamom kontakte s vyučujúcim, zaoberala sa prebratým učivom a svoje postrehy riešila spolu s každým vyučujúcim.

## Oblasti v ktorých škola dosahuje veľmi dobré výsledky

V školskom roku **2012/2013** sa žiaci zo ZŠ v Koprivnici nezúčastňovali matematických súťaží v ZŠ Marhaň, nakoľko neboli konané.

Kvalitná, svedomitá a trpezlivá práca pedagogických zamestnancov školy sa prejavila aj v ostatných predmetoch na čo je poukázané v tabuľkách, naši žiaci vynikajú aj v oblasti informačno – komunikačných technológii. Ovládajú prácu s počítačom, vedia sa veľmi dobre orientovať vo svete internetu , pracovať s výučbovými programami.

**Zistené prednosti a nedostatky našej školy :**

**Prednosti :**

* Výsledky žiakov vo výchovno - vzdelávacom procese podľa jednotlivých tabuliek sú na výbornej úrovni.
* Žiaci sú zbehlí a majú výborné vedomosti v oblasti informačno – komunikačných technológií.
* Škola je známa nielen v obci, ale aj v širšom okolí prostredníctvom týždenníka Bardejovské novosti v ktorom pravidelne uverejňujeme dianie v škole i v obci.
* V tomto roku bolo po 8 raz umožnené deťom zúčastniť sa plaveckého výcviku a tak sa zdokonaliť aj po fyzickej stránke.
* Škola prezentuje práce detí aj ich schopnosti a zručnosti na verejnosti prostredníctvom akcií pripravovaných v spolupráci s obecným úradom ale aj s inými školami.
* Škola pripravuje akcie aj pre samotných rodičov a učiteľov
* Tohto roku sme po piaty raz uskutočnili akciu Noc v škole, ktorá bola ocenená u žiakov aj rodičov
* Areál školy využívame na rozvoj pohybových schopnosti našich žiakov
* Na školské akcie sa využívala aj nadstavba školy.
* Organizujeme vzdelávacie aktivity pre učiteľov v rámci MZ a študijno- relaxačných pobytov v spolupráci s MPC v Prešove a CPPPaP

## Námety a odporúčania na ďalší školský rok

Na základe zistených skutočností do ďalšieho školského roka nám vyplynuli následovné námety a odporúčania :

1. Pedagogických zamestnancov viesť k ich osobnostnému rastu a to vzdelávaním sa na MPC
2. Formou rôznych aktivít upevňovať aj naďalej fyzické a duševné zdravie detí.
3. Zviditeľniť školu formou spolupráce s okolitými školami.
4. Zorganizovať pre deti podujatia prostredníctvom známych kultúrnych inštitúcií / divadlo, kino, múzeum.../.
5. Naďalej sa zúčastňovať vedomostných súťaží a dosahovať v nich výborné výsledky.
6. Podporovať deti a vyučujúcich pri účastiach na športových aktivitách a prostredníctvom nich získavať dobré výsledky aj v športovej oblasti.
7. Zo zistených predností školy je pre nás potrebné naďalej klásť veľký dôraz na získavanie a osvojovanie si nových vedomostí, zručností a schopností a vedieť ich uplatniť aj v bežnom živote.
8. Veľkú pozornosť musíme venovať už spomínaným diktátom, pravopisným javom, ich nácviku a upevňovaniu.

Tieto námety a odporúčania sa budeme v blízkej budúcnosti snažiť udržiavať a nedostatky odstrániť.

V Koprivnici 1.7.2013 ..............................................................

PaedDr. Krupová Marketa,

riad. školy